## Pravilnik o dopunama Pravilnika o uvjetima i načinu ostvarivanja prava na zdravstvenu zaštitu

### NN 94/1994 (22.12.1994.), Pravilnik o dopunama Pravilnika o uvjetima i načinu ostvarivanja prava na zdravstvenu zaštitu

# HRVATSKI ZAVOD ZA ZDRAVSTVENO OSIGURANJE

Na osnovi članka 103. Zakona o zdravstvenom osiguranju ("Narodne
novine" broj 75/93) i članka 14. Statuta Hrvatskog zavoda za zdravstveno
osiguranje ("Narodne novine" broj 1/94), Upravno vijeće Hrvatskog
zavoda za zdravstveno osiguranje, na 11. sjednici održanoj 29. studenog
1994 godine, donijelo je

## PRAVILNIK

### O DOPUNAMA PRAVILNIKA O UVJETIMA I NAČINU OSTVARIVANJA PRAVA NA ZDRAVSTVENU ZAŠTITU

Članak 1.

U Pravilniku o uvjetima i načinu ostvarivanja prava na zdravstvenu zaštitu
("Narodne novine" broj 4/94) iza članka 15. dodaju se tri nova
članka 15.a., 15.b., 15.c. koji glase:

Članak 15.a. Uputnica iz članka 15. ovog Pravilnika mora sadržavati
1. puni naziv Zavoda, 2. broj područnog ureda Zavoda osigurane osobe, 3.
broj područnog ureda Zavoda obveznika uplate doprinosa, 4. broj osigurane
osobe, 5. oznaku osnove osiguranja, 6. oznaku nositelja ili člana obitelji,
7. rok valjanosti Iskaznice, 8. JMBG ili MB (matični broj stranca) 9. oznaku
države osiguranja (za ino-osigurane osobe), 10. ime i prezime osigurane
osobe, 11. adresu stanovanja osigurane osobe, 12. broj obveze, 13. oznaku
o nesudjelovanju osigurane osobe u troškovima liječenja, 14. oznaku uputnice,
15. oznaku vrste zdravstvene zaštite koja se uputnicom zahtijeva (specijalistički
pregled, bolničko liječenje, dijagnostička pretraga i ambulantno liječlje)
s naznakom njene šifre, 16. oznaku zdravstvene ustanove u koju se osigurana
osoba upućuje, 17. oznaku uputne dijagnoze, 18. šifru dijagnoze prema Međunarodnoj
klasifikaciji bolesti, ozljeda i uzroka smrti, 19. pečat zdravstvene ustanove,
odnosno ordinacije doktora medicine privatne prakse, 20. šifru zdravstvene
ustanove ili ordinacije privatne prakse, 21. potpis i faksimil sa šifrom
izabranog doktora, 22. oznaku serije i broja uputnice, 23. mjesto i datum
izdavanja uputnice.

Podatke iz točke 2. do 11. stavke I. ovog članka, na tiskanicu uputnice
unosi se preslikom s Iskaznice zdravstveno osigurane osobe, odnosno ćčtljivim
prijepisom, koji mora biti izvršen tintom ili kemijskom olovkom plave ili
crne boje. Članak 15.b. Tiskanica uputnice tiska se u veličini formata
A-5 (21 cm x 14,5 cm) i sastavni je dio ovog Pravilnika.

Članak 15.c. Tiskanicu uputnice izdaje Zavod neposredno izabranim doktorima
medicine primarne zdravstvene zaštite.

Članak 2.

U članku 32. dodaje se stavka 2. koja glasi: "lznimno od stavke
1. ovog članka, na teret sredstava Zavoda osigurava se samo 50% iznosa
nabavne cijene lijeka za koji je u Listi lijekova, uz generički naziv lijeka,
upisana oznaka "50%", s tim da preostalih 50% iznosa snosi osigura
na osoba."

Članak 3.

Iza članka 41. dodaje se novi članak 41.a. koji glasi: "Osigurana
osoba kojoj je ugovorna zdravstvena ustanova, odnosno ugovorni zdravstveni
djelatnik privatne prakse neopravdano naplatio zdravstvenu uslugu na koju
ima pravo sukladno odredbama općih akata Zavoda, ima pravo na povrat tih
troškova, ako u postupku pokrenutom na njen zahtjev, predoći račun za plaćenu
zdravstvenu uslugu. U slučaju naknade troškova prema stavki 1. ovog članka,
Zavod će od ugovorne zdravstvene ustanove, odnosno zdravstvenog djelatnika
privatne prakse naplatiti ugovoreni iznos za neizvršavanje ugovornih obveza."

Članak 4.

Tiskanica uputnice propisana ovim Pravilnikom poćet će se koristiti
od 1. siječnja 1995. godine. Početkom korištenja tiskanica uputnice iz
stavka 1 ovog članka prestaje vrljediti tiskanica uputnice propisana Odlukom
o obliku i sadržaju uputnice za korištenje zdravstvene zaštite ("Narodne
novine" broj 32/92).

Članak 5.

Stupanjem na snagu ovog Pravilnika prestaje vrijediti Odluka o obliku
i sadržaju uputnice za korištenje zdravstvene zaštite ("Narodne novine"
broj 32/92).

Članak 6.

Ovaj Pravilnik stupa na snagu osmog dana od dana objave u "Narodnim
novinama".

Klasa:025-04/94-01/79

Ur.broj : 338-01-94-24-1

Zagreb, 29. studenoga 1994.

Predsjednik Upravnog vijeća Hrvatskog zavoda za zdravstvno osiguranje

**prim. dr. sci. Mate Ljubičić, v r**

Pravilnik, NN 94/1994-1632